title: Urbera va Amerika (suterot)
text: Aksat tiskid, Evelyn is Bengelsdorf gertik va abdumimaks yoltkiraf gu « Korik vanmiae aryon » koinked enide yudafa yasa di folid da kotcoba dilizecker. Ta batcoba koyara den emudesa yasa pu rumeik zo draged. Sandy nutikye ke Evelyn va yasa ke kristevaf barnik ke Kentucky galdolk denlapir. Viele arti konaka safta di dimlapir, pune inafa linulara re tir amidapafa numen ini nutir soltawayani. Kavanara ke gertik is taneagadesik valeyon va trakurinda ke Sandy wandi turestar. Ini va intafa yasa toz kevpulvir, i va yasa vudesina gan rietara va Nazi Amerika. Alvin va batcoba beomar nume trasitison va kobara ko New York lapir.